Document ID: /roh_data/filtered/fineweb-2-filterrobots_roh.jsonl.gz/42502

Las autoritads svizras online
La taglia sin la plivalur influenzescha Vossa contabilitad e po vegnir inoltrada sco suonda:
Inoltrai senza vegnir intimà il formular da rendaquint entaifer 60 dis suenter che la perioda da rendaquint è terminada e pajai a medem temp il debit da taglia. Sche Vus avais in dabun envers la AFT en ina perioda da rendaquint, As vegnan restituids ils daners entaifer 60 dis suenter ch'il formular da rendaquint è entrà.
Entaifer tge perioda da rendaquint che la taglia sto vegnir declerada e che la taglia preliminara sto vegnir deducida, dependa dal gener da rendaquint che Vus tschernis. Da princip è il mument da la facturaziun resp. da la retschavida dal quint decisiv. Ma Vus pudais er far la dumonda da declerar la taglia e la taglia preliminara en il rendaquint, en il qual il quint vegn pajà.
Questa tscherna stuais Vus resguardar durant ina perioda da taglia (onn chalendar).